Dračie pleso

Dračie pleso, ale aj Veľké Dračie pleso, v dávnej minulosti Šarkanie pleso, Šarkanec, (poľ. Smoczy Staw, Wielki Smoczy Staw, Siarnicki Staw, Siarkański Staw, nem. Drachensee, maď. Sárkány-tó) je pleso v Zlomiskách (poľ. Dolina Złomisk) v Dračej dolinke (poľ. Dolinka Smocza) na úpätí Kôpok vo Vysokých Tatrách. Nachádza sa v nadmorskej výške 1 961 m n. m.. Jeho rozloha je 1,705 ha, rozmery 210 × 125 m a hlboké je 16 m. Názov Názov plesa vyplýva z polohy plieska v Dračej dolinke. Bol ovplyvnený zlatokopmi, ktorí v bájosloví o tomto kúte Vysokých Tatier nezabudli na šarkanov strážiacich tatranské poklady. Okolie plesa Pleso na západnej strane lemuje Popradský hrebeň a na ňom Malá Kôpka (2 339 m n. m.) a Veľká Kôpka (2 354 m n. m.), na severe je Ťažký štít (2 500 m n. m.), Vysoká (2 547 m n. m.), na východe Dračie sedlo, Veľká Dračia hlava (2 254 m n. m.) a na juhovýchode Zlomisková veža (2 132 m n. m.). Blízko plesa sú Malé Dračie pleso a Dračie oká. K plesu nevedie turistický chodník. Referencie Iné projekty Commons ponúka multimediálne súbory na tému Dračie pleso Externé odkazy Tatranské plesa Online Poloha na turistickej mape